**Natječaj za dodjelu Rektorove nagrade za ak. god. 2021./2022.**

Sveučilište u Zagrebu raspisalo je [Natječaj za dodjelu Rektorove nagrade za ak. god. 2021./2022](http://www.unizg.hr/fileadmin/rektorat/Novosti_press/Vijesti_velike/Rektorova_nagrada/2021_2022_Natjecaj_za_dodjelu_Rektorove_nagrade.pdf). Pravo natjecanja za Rektorovu nagradu imaju svi studenti preddiplomskih, diplomskih te integriranih preddiplomskih i diplomskih studija Sveučilišta u Zagrebu. U trenutku prijave rada moraju imati status studenta.

Studenti su dužni do **četvrtka 30. lipnja 2022. do 16 sati:**

* prijaviti rad [na mrežnim stranicama Sveučilišta](https://apps.unizg.hr/rektorova-nagrada/)
* ispis cijelog prijavljenog rada (uključujući i potpisano obrazloženje mentora) u dva (2) uvezana primjerka i popratni dopis dostaviti u Urudžbeni ured Fakulteta (D-01)
* elektronski primjerak rada i obrazloženja mentora dostaviti na e-mail adresu: [rektorova@ffzg.hr](mailto:rektorova@ffzg.hr).

Mentori svoje mišljenje o prijavljenom radu (najkasnije **do četvrtka 30. lipnja 2022. do 16 sati**) unose u [aplikaciju](https://apps.unizg.hr/rektorova-nagrada/) korištenjem šifre koju im student dostavlja nakon prijave rada.

Za prijavu rada u kategorijama e) i f) potrebno je ispunjeni [obrazac](https://maia.ffzg.hr/att/2022/03/Obrazac_za_prijavu_rada_kategorije_e_f.docx) te obrazloženje mentora do **srijede** **29. lipnja** poslati na adresu [rektorova@ffzg.hr](mailto:rektorova@ffzg.hr) kako bi radovi pravovremeno bili prijavljeni na stranicama Sveučilišta.

Studenti mogu pristupiti aplikaciji na mrežnim stranicama Sveučilišta svojim AAI@EduHr elektroničkim identitetom (ako studenti ne znaju korisničko ime ili lozinku, za pomoć se mogu obratiti [administratoru korisničkih računa](http://infosl.ffzg.unizg.hr/dezurstva/)).

Molimo studente da nakon on-line prijave obavezno provjere status prijave u aplikaciji (pod „Pregled prijava“).

Svečana dodjela Rektorove nagrade održat će se na Sveučilištu u Zagrebu, a termin dodjele odredit će se naknadno.

Više informacija o natječaju dostupno je [na stranicama Sveučilišta u Zagrebu](http://www.unizg.hr/nc/vijest/article/natjecaj-za-dodjelu-rektorove-nagrade-za-akademsku-godinu-20212022/).

Prilozi i poveznice:

* [Natječaj za dodjelu Rektorove nagrade](http://www.unizg.hr/fileadmin/rektorat/Novosti_press/Vijesti_velike/Rektorova_nagrada/2021_2022_Natjecaj_za_dodjelu_Rektorove_nagrade.pdf)
* [Pravilnik o dodjeli Rektorove nagrade](http://www.unizg.hr/fileadmin/rektorat/Novosti_press/Vijesti_velike/Rektorova_nagrada/2020_procisceni_txt_Pravilnik_o_dodjeli_Rektorove_nagrade.pdf)
* [Kriteriji za ocjenu izvrsnosti studentskih radova](https://maia.ffzg.hr/att/2022/03/Kriteriji_za_ocjenu_izvrsnosti_2021_2022.pdf)
* [Obrazac za prijavu rada u kategoriji e) ili f)](https://maia.ffzg.hr/att/2022/03/Obrazac_za_prijavu_rada_kategorije_e_f.docx)
* [Upute za on-line prijavu](https://apps.unizg.hr/rektorova-nagrada/storage/Upute-za-prijavu-na-Natjecaj-za-Rektorovu-nagradu-za-studente-i-administratore-na-sastavnicama.pdf)
* [Popratni dopis](https://maia.ffzg.hr/att/2022/03/popratni_dopis.docx) (priložiti kod predaje rada u Urudžbeni ured)